*Projekts*

LATVIJAS REPUBLIKAS MINISTRU KABINETS

2020. gada\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_\_\_\_\_ .§)

**Par transportlīdzekļa vadīšanu apreibinošu vielu ietekmē sodītas personas uzvedības korekcijas programmas noteikumi**

*Izdoti saskaņā ar Ceļu satiksmes likuma*

*22.panta pirmās daļas 3.1 punktu*

1. **Vispārīgais jautājums**
2. Noteikumi nosaka transportlīdzekļa vadītāja, kurš sodīts par transportlīdzekļa vadīšanu alkohola reibumā vai narkotisko vai citu apreibinošo vielu ietekmē un kuram pirmstermiņa veselības pārbaudē nekonstatē alkohola, narkotisko vai psihotropo vielu pārmērīgu, kaitējošu lietošanu vai atkarību, (turpmāk – transportlīdzekļa vadītājs) uzvedības korekcijas programmas organizēšanas, norises un apmaksas kārtību
3. **Paziņošana un pieteikšanās**
4. Ārstu komisija, kas izveidota saskaņā ar Ministru kabineta 2011.gada 6.decembra noteikumiem Nr.940 “Noteikumi par veselības pārbaudēm transportlīdzekļu vadītājiem un personām, kuras vēlas iegūt transportlīdzekļu vadītāju kvalifikāciju, kā arī par pirmstermiņa veselības pārbaudes izdevumu segšanas kārtību” sagatavo rakstveida paziņojumu un informē transportlīdzekļa vadītāju par to, ka transportlīdzekļa vadīšanas tiesības var atgūt tikai pēc dalības uzvedības korekcijas programmā.
5. Paziņojumu sagatavo divos eksemplāros, no kuriem viens eksemplārs tiek nodots transportlīdzekļa vadītājam, otrs tiek pievienots transportlīdzekļa vadītāja personīgajā lietā pie ārstu komisijas, kura sniegusi atzinumu.
6. Uz abiem paziņojuma eksemplāriem transportlīdzekļa vadītājs ar parakstu apliecina, ka ir saņēmis paziņojumu par pienākumu apmeklēt uzvedības korekciju grupu nodarbības.
7. Uzvedības korekcijas grupu nodarbībām transportlīdzekļa vadītājs piesakās Veselības ministrijā vai pie personas, kas tās nodrošina.
8. **Uzvedības korekcijas programmas organizēšanas un norises kārtība**

1. Uzvedības korekcijas grupu nodarbību organizētājus un vadītājus izvēlas šo noteikumu 7.punktā minētā komisija.
2. Komisijas sastāvu apstiprina veselības ministrs. Komisijas sastāvā ir Veselības ministrijas, Tieslietu ministrijas, Iekšlietu ministrijas, Izglītības ministrijas, Satiksmes ministrijas un Zemkopības ministrijas deleģēti pārstāvji. Komisijā var tikt uzaicināti eksperti psiholoģijas, atkarību ārstēšanas un ceļu satiksmes drošības jomā.

1. Uzvedības korekcijas grupu nodarbības organizē persona, kurai ir vismaz piecu gadu pieredze darbā ar personām ar atkarību un kurai ir pieejamas atbilstošas telpas nodarbībām un ir speciālists uzvedības korekcijas grupu vadīšanā, un kura komisijai ir apliecinājusi spēju un pieredzi vadīt uzvedības korekcijas grupu nodarbības atbilstoši šo noteikumu pielikumā minētajai programmai (turpmāk – organizētājs).
2. Organizētājs komisijai iesniedz detalizētu mācību satura aprakstu.
3. Prasības speciālistam, kurš vada uzvedības korekcijas grupu nodarbības:

10.1. reģistrēts Psihologu reģistrā, ir iegūts psihologa sertifikāts vai ir psihologa pārraudzībā;

10.2. vismaz triju gadu pieredze darbā ar personām ar atkarību;

10.3. vēlama pieredze uzvedības korekcijas grupu vadīšanā.

1. Uzvedības korekcijas programmas ietvaros veicamie uzdevumi:

11.1. izvērtēt dalībnieku motivācijas līmeni dalībai grupā;

11.2. izglītot dalībniekus par atkarību izraisošu vielu ietekmi uz dažādām dzīves jomām, īpašu uzmanību pievēršot transportlīdzekļa vadīšanai atkarību izraisošu vielu ietekmē;

11.3. padziļināt dalībnieku pašizpratni par atkarīgu uzvedību un iespēju to mainīt;

11.4. veicināt kritisko domāšanu par atkarības vielu lietošanu un transportlīdzekļa vadīšanu vielu ietekmē;

11.5. attīstīt veselīgas uzvedības modeli;

11.6. organizēt un uzturēt labvēlīgu un atbalstošu mikrovidi grupā dalībnieku motivācijas veicināšanai.

1. Komisija lemj par uzvedības korekcijas programmas organizētāja atbilstību prasībām.
2. Par uzvedības korekcijas programmas pabeigšanu organizētājs piecu darbdienu laikā iesniedz informāciju Transportlīdzekļu un to vadītāju valsts reģistra vai traktortehnikas un tās vadītāju valsts informatīvās sistēmas pārraudzības institūcijai, kas reģistrē transportlīdzekļu vadītājus.
3. Uzvedības korekcijas grupu nodarbību ilgums uzvedības korekcijas grupai nedrīkst būt mazāks par 16 akadēmiskajām stundām un apmācību saturam jāatbilst šo noteikumu pielikumā noteiktajai programmai.
4. Vienas uzvedības korekcijas grupas dalībnieku skaits nevar būt vairāk par 8 personām.
5. Vienas uzvedības korekcijas nodarbības ilgums nav mazāks par 2.5 akadēmiskajām stundām. Izņemot pēdējo nodarbību, kuras ilgums ir 1 akadēmiskā stunda.
6. Uzvedības korekcijas grupu nodarbības veic, pamatojoties uz rakstisku līgumu, kurš pirms uzvedības korekcijas grupu uzsākšanas noslēgts starp transportlīdzekļu vadītāju un organizētāju. Līgumā tiek paredzēti būtiskākie uzvedības korekcijas grupu nosacījumi (personas tiesības un pienākumi, nodarbību grafiks, nosacījumi uzvedības korekcijas programmas pabeigšanai).
7. Ja organizētājs konstatē, ka transportlīdzekļa vadītājs uzvedības korekcijas grupu nodarbības nav apmeklējis pilnā apjomā, uzvedības korekcijas programma nav izieta. Ja transportlīdzekļa vadītājam nav bijis iespējams apmeklēt kādu no uzvedības korekcijas nodarbībām, tā jāapmeklē citas uzvedības korekcijas grupas ietvaros.
8. Lai uzvedības korekcijas grupas nodarbība tiktu uzskatīta par apmeklētu, transportlīdzekļa vadītājam jāreģistrējas reģistrācijas žurnālā pirms nodarbības sākuma un pēc nodarbības beigām.
9. Transportlīdzekļa vadītājam, kurš pilnā apjomā ir apmeklējis uzvedības korekcijas grupu nodarbības, organizētājs izsniedz izziņu, kas apliecina, ka transportlīdzekļa vadītājs ir noklausījies uzvedības korekcijas programmu un Transportlīdzekļu un to vadītāju valsts reģistrā vai traktortehnikas un tās vadītāju valsts informatīvajā sistēmā izdara atzīmi par uzvedības korekcijas programmas pabeigšanu.
10. Komisijai ir tiesības veikt pārbaudi, lai pārliecinātos, ka uzvedības korekcijas grupu nodarbības atbilst šajos noteikumos paredzētajai uzvedības korekcijas programmai.
11. Komisija ir tiesīga organizētājam pieprasīt detalizētu izvērtējumu par pasniegto uzvedības korekciju grupu nodarbību rezultātiem un nepieciešamajiem uzlabojumiem.
12. **Apmaksas kārtība**
13. Transportlīdzekļa vadītājs dalību uzvedības korekcijas grupas nodarbībās apliecina, samaksājot organizētājam maksu par pirmo nodarbību, kas reģistrē dalību uzvedības korekcijas grupā.
14. Transportlīdzekļa vadītājs veic samaksu par katru uzvedības korekcijas grupas nodarbību vismaz 5 dienas pirms nodarbības. Transportlīdzekļa vadītājs var veikt samaksu par visām uzvedības korekcijas grupu nodarbībām ar vienu maksājumu, par to iepriekš vienojoties ar organizētāju.
15. Uzvedības korekcijas grupas nodarbību kopējo maksas apmēru un maksu par vienu nodarbību nosaka komisija, ņemot vērā organizētāju pieteikumā ietverto informāciju. Komisija reizi gadā var pārskatīt uzvedības korekcijas grupas nodarbību kopējo maksas apmēru un maksu par vienu nodarbību.
16. Personai var atgūt samaksāto maksu par dalību uzvedības korekcijas grupas nodarbībās, ja persona par atteikšanos apmeklēt uzvedības korekcijas grupas nodarbības ir informējusi organizētāju ne vēlāk kā piecas darba dienas pirms uzvedības korekcijas grupas nodarbību sākuma.
17. Ja transportlīdzekļa vadītājs nav apmeklējis kārtējo uzvedības korekcijas grupas nodarbību, bet ir veikta samaksa un transportlīdzekļa vadītājs ir informējis organizētāju par kavējumu ne vēlāk kā vienu darba dienu pirms nodarbības, organizētājs, vienojoties ar transportlīdzekļa vadītāju, var pārcelt maksu uz nākamo nodarbību.
18. Persona samaksu organizētajam par uzvedības korekcijas grupas nodarbībām veic ar bezskaidras naudas norēķinu.
19. **Noslēguma jautājums**
20. Noteikumi stājas spēkā 2021.gada 1.janvārī.

Ministru prezidents A.K.Kariņš

Satiksmes ministrs T.Linkaits

Iesniedzējs:

satiksmes ministrs T.Linkaits

Vīza:

Satiksmes ministrijas

valsts sekretāre I.Stepanova